যে কোন সমাজেই সংখ্যাগরিষ্ঠের দায় থাকে, দায়িত্ব কাঁধে তুলে নেবার। অন্যথা হলে, যা হয়, তা হয়েছে বাংলাদেশে। হিন্দুদের সংখ্যা কমতে কমতে এখন, গ্রাম-গঞ্জের হিন্দু নামগুলো আছে, মানুষগুলো নেই। এতে সাংস্কৃতিক দিক থেকে যে অপূরণীয় ক্ষতি বাংলাদেশের হয়েছে, তা পুষিয়ে নেবার মত নয়। "ভারতীয় উপমহাদেশে এরকম দৃশ্যই দেখতে চাই। হিন্দুর ওপর অত্যাচার হলে মুসলমান প্রতিবাদ করবে, মুসলমানের ওপর হলে হিন্দু করবে প্রতিবাদ। এই সহযোগিতা, এই সহমর্মিতাই পৃথিবীকে সুন্দর করবে।"--- এই বোধ যত দ্রুত জাগ্রত হবে, ততই মঙ্গল।